Gerard Butler

Džerardas Batleris (; g. 1969 m. lapkričio 13 d. Peislyje, Škotija) – škotų kilmės Holivudo aktorius ir kino prodiuseris. Labiausiai žinomas dėl vaidmenų filmuose „300“, „P.S. Myliu tave“ ir „Operos fantomas“.

Ankstyvoji jaunystė ir išsilavinimas 

Butleris gimė Peislyje, Renfrušire, Škotijoje. Jis jauniausias iš trijų vaikų. Butleris kilęs iš katalikų šeimos, turinčios airiškų šaknų. Būdamas 6 mėnesių kartu su šeima persikėlė į Monrealį. Žlugus santuokai, Gerardas būdamas aštuoniolikos mėnesių kartu su mama, broliu ir sese grįžo į Škotiją. Butleris nematė savo tėvo iki 16 metų.

Butleris buvo vienas geriausių šv. Mirin ir Margaret mokyklos Peislyje mokinių ir jam pavyko įstoti į Glazgo universiteto teisės studijas. Paauglystėje lankė škotų jaunimo teatrą.

Būdamas studentu tapo teisininkų bendruomenės prezidentu. Taip pat jis dainavo grupėje Speed. Kai Gerardui buvo 22-eji, tėvui buvo diagnozuotas vėžys ir jis mirė.

Prieš baigiant universitetą, Gerardas pasiėmė akademines atostogas ir išvažiavo į Kaliforniją. Jis dirbo įvairius darbus, daug keliavo ir daug gėrė kol buvo suimtas už viešosios tvarkos pažeidimus dėl alkoholio. Grįžęs į Škotiją baigė teisės studijas.

Karjera

Teisininko karjera ir ankstyvoji aktorystė 

Baigęs universitetą, gavo teisininko praktikanto vietą Edinburgo advokatų kontoroje. Tačiau jo gyvenimo būdas liko nesuvaržytas ir jis dažnai praleisdavo darbą dėl prailgusių linksmybių. Likus savaitei iki kvalifikacijos buvo atleistas. 25-ių Gerardas persikėlė į Londoną siekti aktoriaus karjeros.

Negavęs aktoriaus darbo, dirbo įvairius darbus: padavėju, demonstravo žaislus. Būdamas Londone susitiko su sena drauge iš škotų jaunimo teatro (kuri tuo metu Londone dirbo kastingo agente). Ji nusivedė Gerardą į Steveno Berkoffo „Koriolano“ spektaklį . Režisierių sužavėjo entuziazmas ir jis nusprendė priimti Gerardą į ansamblį.

27-ių Gerardas gavo savo pirmąją profesionalų darbą kaip aktorius. Vėliau gavo vaidmenį teatro pastatyme „Trainspotting“, kuris buvo rodomas Edinburgo festivalio metu.

Pirmieji vaidmenys ir Holivudas 

Gerardas debiutavo didžiajame ekrane 1997 metais filme „Ponia Braun“ (Mrs Brown). Vėliau sekė kiti maži vaidmenys Džeimso Bondo filme „Rytojus niekada nemiršta“ (Tomorrow Never Dies, 1997 m.) ir „Mumijos istorija“ (Tale of the Mummy, 1998 m.).

2000-iais Gerardas prasiveržė į pagrindinius Holivudo vaidmenis – 2001-ųjų m. mini televizijos seriale „Hunas Atila“ (filmuotas Lietuvoje) , kuriame vaidino kartu su Stevenu Berkoffu (prieš tai Gerardas vaidino Berkoffo režisuotame „Koriolano“ spektaklyje) ir Drakulą filme „Drakula 2000“ (2000 m.)

2004 m. Gerardas gavo dar vieną svarbų vaidmenį Endriu Loido Vėberio miuziklo „Operos fantomas“ ekranizacijoje. Režisierius Džoelis Šumacheris nusižiūrėjo Gerardą Fantomo vaidmeniui pamatęs „Drakulą 2000“. Gerardas prieš tai neturėjęs dainavimo patirties pradėjo lankyti užsiėmimus ir nuėjęs į atranką su Endriu Loidu Vėberiu gavo vaidmenį. Gerardas savo balse turėjo roko elementą, kurį Vėberis seniai norėjo pritaikyti miuzikle, tačiau neturėjo galimybės.

Nors „Operos fantomas“ išgarsino Gerardą Holivude, pasaulinio masto žvaigžde jis tapo po epinio filmo „300“.

Prodiuseris ir aktorius 

2007 m. MTV kino apdovanojimų metu Gerardas susitiko su „Įstatymus gerbiančiu piliečiu“ (Law Abiding Citizen) scenarijaus autoriumi ir kartu su vadybininku Alan Siegel nusprendė įkurti filmų kūrimo kompaniją „Evil Twins“ (pavadinimas vėliau pakeistas į „G-Base“ dėl teisinių priežasčių) ir paversti scenarijų filmu. „Įstatymus gerbiantis pilietis“ tapo pirmuoju filmu, kuriame Gerardas vaidino ir kartu jį prodiusavo.

Kiti Gerardo prodiusuoti filmai:

 Gamer (Žaidėjas) 2009 m.
 Law Abiding Citizen (Įstatymus gerbiantis pilietis) 2009 m.
 Machine Gun Preacher (Pastorius su kulkosvaidžiu) 2011 m.
 Chasing Mavericks (Bangų užkariautojai) 2012 m.
 Playing for Keeps (Širdžių ėdikas) 2012 m.
 Olympus Has Fallen (Olimpo apgultis) 2013 m.
 September of Shiraz 2015 m. (tik prodiuseris)
 London Has Fallen (Londono apgultis) 2016 m.
 A Family Man (Šeimos žmogus) 2016 m.
 Geostorm 2017 m.
 Hunter Killer 2017 m.
 Angel Has Fallen 2017 m.
 Keepers 2017 m.
 Them That Follow 2017 m. 
 Snow Ponies

Filantropinė veikla 

Gerardas 2009 m. prisijungė prie pelno nesiekiančios organizacijos „Artists for Peace and Justice“, įkurtos po žemės drebėjimo Haityje. Gerardas yra šios organizacijos patariamosios tarybos narys.

Nuo 2010 m. Gerardas tapo labdaros organizacijos „Mary’s Meals“. 2014 m. pagal tarptautinės plėtros labdaros programą apsilankė Liberijoje. 

2011 m. Gerardas sužaidė labdaros mačą su „Glasgow Celtic“, komanda, kurią jis palaikė nuo vaikystės.

2013 m. Butleris įsigijo Jamaikos kriketo komandos „Tallawahs“ akcijų dalį.

Filmai

Šaltiniai 

Škotijos aktoriai
Kino prodiuseriai